Rikunarita-ORG/Wikinium huggingface dataset:
# অতিবেগুনী

বৈদ্যুতিক ওয়েল্ডা থেকে ইউভি রশ্মি নির্গত হয়, ওয়েল্ডার যিনি করেন তিনি অতিবেগুনি রশ্মি থেকে চোখকে বাঁচাতে আই প্রোটেক্টর ব্যবহার করেন
**অতিবেগুনী রশ্মি** এক ধরনের তড়িৎ-চুম্বকীয় বিকিরণ যার তরঙ্গদৈর্ঘ্য দৃশ্যমান আলোর চেয়ে ছোটো এবং রঞ্জন রশ্মির চেয়ে বড়। এই রশ্মির তরঙ্গদৈর্ঘ্য ১০ ন্যানোমিটার থেকে ৪০০ ন্যানোমিটার এবং শক্তি ৩ ইলেকট্রন-ভোল্ট থেকে ১২৪ ইলেকট্রন-ভোল্ট।এটি রংধনুতে বেগুনি রঙের আগে থাকে যা পোকামাকড় দেখতে পায়।

## অতীবেগুনী রশ্মির ব্যবহার

তরঙ্গদৈর্ঘ্য অনুসারে

* ৩০-২০০ ন্যানোমিটার:UV-ফটোইলেকট্রন স্পেকট্রোস্কোপি
* ২৩০-৩৬৫ ন্যানোমিটার: UV-পরিচয়পত্র, বারকোড, লেবেল সনাক্তকরণ।
* ২৩০-৩৮০ ন্যানোমিটার: আলোক সম্বন্ধীয় সেন্সর, বিভিন্ন যন্ত্রপাতি তৈরী্তে।
* ২৪০-২৮০ ন্যানোমিটার: জীবাণুনিরোধ, জিনিসপত্রের আবরণ এবং পানির পরিশোধন (সবোচ্চ ডিএনএ পরিশোষণ হয় ২৬০ ন্যানোমিটার)।
* ২০০-৪০০ ন্যানোমিটার: ফরেন্সিক বিশ্লেষণ, মাদক সনাক্তকরণ।
* ২৭০-৩৬০ ন্যানোমিটার: প্রোটিন বিশ্লেষণ, ডিএনএ সংশ্লেষণ, ঔষধ আবিষ্কার।
* ২৮০-৪০০ ন্যানোমিটার: কোষের চিকিৎসা-শাস্ত্রগত‌ ইমেজিং।
* ৩০০-৪০০ ন্যানোমিটার: Solid-state lighting
* ৩০০-৩৬৫ ন্যানোমিটার: পলিমারের সংস্কার এবং মুদ্রণযন্ত্রের কালি।
* ৩০০-৩২০ ন্যানোমিটার: আলোক নিরাময় চিকিৎসা।
* ৩৫০-৩৭০ ন্যানোমিটার: পোকা আকৃষ্ট করতে (মাছি ৩৬৫ ন্যানোমিটার আলোতে সর্বাপেক্ষা আকর্ষিত হয়)।

## তথ্যসূত্র
# সিকাম

মানুষে সিকাম ও অ্যাপেন্ডিক্স এবং তাদের রক্ত সরোবরাহ
পাচনতন্ত্রে বৃহদন্ত্রের প্রথম ভাগ। ক্ষুদ্রান্ত্র আসলে বৃহদন্ত্রের একদম গোড়াতে প্রবেশ করে না। ক্ষুদ্রান্ত্রের পরেই খাদ্য বৃহদন্ত্রের অ্যাসেন্ডিং কোলন অংশে সম্মুখচালিত হয়। কিন্তু ক্ষুদ্রান্ত্র আর বৃহদন্ত্রের সংযোগস্থল থেকে বিপরীত গামী অন্ধ-গলি (ব্লাইন্ড পাউচ) হল সিকাম। মানুষের সিকাম খুব ক্ষুদ্র এবং ভার্মিফর্ম অ্যাপেন্ডিক্সে পরিণত হয়েছে।

পশ্চাত-জঠর-পাচী (haind gut fermenting) প্রাণীদের সিকাম খুব লম্বা হয়। যেমন কোয়ালার সিকাম ২ মিটার লম্বা - বাকী পরিপাক নালীর প্রায় সমান। ক্ষুদ্র তৃণভোজী প্রাণীরা অধিকাংশই পশ্চাত-জঠর-পাচী। এদের খাদ্য অ্যান্টি-পেরিস্টলসিস দ্বারা সিকামে প্রবেশ করে। জল থেকে ডাঙায় প্রাণীদের বিবর্তনের (উভচর থেকে অ্যামনিয়োট উদ্ভবের) সময় ক্লোয়াকাযুক্ত কোলনের কাজই ছিল জল অপচয় রোধ। যতদিন নেফ্রনে হেনলীর লুপ বিবর্তিত না হয়েছে, প্রস্রাবকে জল-শোষণের জন্য ক্লোয়াকা থেকে কোলনে পরিচালনার উদ্দেশ্যে অ্যান্টি-পেরিস্টলসিসের উদ্ভব হয়। কিন্তু পরে কোলনের এই অংশ সেলুলোজ পাচনকারী ব্যাক্টেরিয়ার আবাসস্থল হয়ে দাঁড়ায়। খুব ছোটো স্তন্যপায়ী তৃণভোজী যেমন খরগোশদের পরিপাকনালী যথেষ্ট লম্বা নয় বলে খাদ্য একবারে পুরো হজম হয় না। এরা নিজের প্রথমবার অর্ধপাচিত মল দ্বিতীয় বার ভক্ষণ করে। এই আচরণকে মলভক্ষণ (coprophagy) বলে। এরকম ছোটো স্তন্যপায়ীদের অনেকে কেবল সিকামের মধ্যেকার ব্যাক্টেরিয়া পাচিত অংশ পান করে যাকে সিকোট্রফি (cecotrophy) বলে।
# কালো লেজ প্রেইরি কুকুর

| কালো লেজ প্রেইরি কুকুর |
| --- |
|  |
| At Grasslands National Park |
| সংরক্ষণ অবস্থা |
|  ন্যূনতম বিপদগ্রস্ত  (আইইউসিএন ৩.১) |
|  Apparently Secure  (NatureServe) |
| বৈজ্ঞানিক শ্রেণীবিন্যাস  |
| জগৎ/রাজ্য: | অ্যানিম্যালিয়া (Animalia) |
| পর্ব: | কর্ডাটা (Chordata) |
| শ্রেণি: | ম্যামালিয়া (Mammalia) |
| বর্গ: | Rodentia |
| পরিবার: | Sciuridae |
| গণ: | *Cynomys* (Ord, 1815) |
| প্রজাতি: | C. ludovicianus |
| দ্বিপদী নাম |
| Cynomys ludovicianus (Ord, 1815) |
|  |
| Black-tailed prairie dog range |

**কালো লেজ প্রেইরি কুকুর** (*Cynomys ludovicianus*) সিউরিডে পরিবারের একটি কুকুর যেটি যুক্তরাষ্ট্র-কানাডা সীমান্ত এলাকা থেকে যুক্তরাষ্ট্র-মেক্সিকো সীমান্ত এলাকা পর্যন্ত বিস্তীর্ণ উত্তর আমেরিকার গ্রেট প্লেইনস্‌ এলাকায় দেখতে পাওয়া যায়।

## বর্ণনা

কালো লেজ প্রেইরী কুকুর সাধারণতঃ তামাটে বর্ণের হয়ে থাকে, তবে পেটের দিকটা হালকা বর্ণের। এদের লেজে কালচে ছোঁয়া থাকায় তাদেরকে "কালো লেজ" বলা হয়। পূর্ণ বয়সে এদের ওজন ০.৬৮ থেকে ১.৪০ কে.জি. এবং পুরুষ প্রজাতি নারীদের তুলনায় ভারী হয়ে থাকে। শরীরের দৈর্ঘ্য সাধারণতঃ ৩৬ থেকে ৪৩ সে.মি., যাতে লেজের দৈর্ঘ্য ৭.৬ থেকে ১০ সে.মি.।

## বিস্তার

পূর্বে এদেরকে দক্ষিণের সাসকাচিউয়ান হতে শুরু করে মধ্যের মন্টানা, নর্থ ডেকোটা, সাইথ ডেকোটা, ওয়াইমিং, কলরাডো, নেব্রাস্কা, কানসাস, ওকলাহোমা, টেক্সাস, আরিজোনা ও নিউ মেক্সিকো নিয়ে চিহুয়াহুয়া পর্যন্ত দেখা যেতো। ২০০৭ সালে এসে দেখা গেছে যে তাদের চরণ এলাকা হ্রাস পেয়েছে আরিচোনা ছাড়া; যদিও তাদের বিস্তার এবং সংখ্যা অতীতের চেয়ে ভালো অবস্থায় রয়েছে।

## আরও পড়ুন

* "Cynomys ludovicianus"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ১৬ ফেব্রুয়ারি ২০০৬।
* Nowak, R. M. 1999. Walker's Mammals of the World, Vol. 2. Johns Hopkins University Press, London.
* Prairie Dogs Are A Keystone Species Of The Great Plains
* Desert USA: Prairie Dogs

## তথ্যসূত্র

* টেমপ্লেট:USDA

## বহিঃসংযোগ

* আর্কাইভ – images and movies of the prairie dog *(Cynomys ludovicianus)*
* Prairie Dogs  ওয়েব্যাক মেশিনে আর্কাইভকৃত ২৮ জুলাই ২০১১ তারিখে-প্রণী সংরক্ষণ সংস্থা
# স্বজনপ্রীতি
সংক্ষিপ্ত ইউআরএল

'**স্বজনপ্রীতি'** হলো যখন কর্তৃত্বে থাকা কোনও ব্যক্তি তাদের আত্মীয়দের চাকরি দেন। এটি মধ্যযুগীয় পোপদের রীতি থেকে আসে, তাদের ভাগ্নেদের গুরুত্বপূর্ণ পদে নিয়োগ করে। স্বজনপ্রীতির ইংরেজি শব্দ নেপোটিজমের *নেপোট* হল ইতালীয় 'ভাগ্নে'-এর জন্য।

উদাহরণস্বরূপ, পোপ ক্যালিক্সটাস ৩, বোর্জিয়া পরিবারের প্রধান, তার দুই ভাগ্নেকে কার্ডিনাল করেছিলেন; তাদের মধ্যে একজন, রদ্রিগো, পরে কার্ডিনাল হিসেবে তার পদকে পোপ পদের সিঁড়ি হিসেবে ব্যবহার করেছিলেন, পোপ আলেকজান্ডার ষষ্ঠ হয়েছিলেন। এরপর আলেকজান্ডার তার উপপত্নীর ভাই আলেসান্দ্রো ফার্নেসকে কার্ডিনাল পদে উন্নীত করেন; ফার্নেস পরবর্তীতে পোপ পল তৃতীয় হন। পল তৃতীয় একজন কুখ্যাত স্বজনপ্রীতিবাদী ছিলেন। ১৫৩৪ সালে পোপ নির্বাচিত হওয়ার পর তিনি ১৪ এবং ১৬ বছর বয়সী দুই ভাগ্নেকে ক্যাথলিক ধর্মের মূলনীতি হিসেবে নিযুক্ত করেন।

১৬৯২ সালে পোপ ইনোসেন্ট দ্বাদশ ডিক্রি "রোমানাম ডেসেট পন্টিফিসেম" জারি করলে অবশেষে এই প্রথার অবসান ঘটে। পোপীয় ডিক্রি সর্বদা পোপদের যেকোনো আত্মীয়কে সম্পত্তি, অফিস বা রাজস্ব প্রদান নিষিদ্ধ করেছিলেন, ব্যতিক্রম ছাড়া একজন যোগ্য আত্মীয়কে (সর্বাধিক) কার্ডিনাল করা যেত।

আধুনিক বিশ্বে, স্বজনপ্রীতি ভুল বলে মনে করা হয় এবং যোগ্যতা নীতির সাথে সাংঘর্ষিক, যেখানে সেরা ব্যক্তিই চাকরি পায়। ইতালি এর মতো দেশে ব্যাপক স্বজনপ্রীতির বিরুদ্ধে যুক্তি হল যে এটি দেশের অর্থনীতি ক্ষতি করে, যদিও এটি প্রমাণ করা কঠিন।

## তথ্যসূত্র
# ফেরোমন
সংক্ষিপ্ত ইউআরএল

মৌমাছি ফেরোমন নিঃসরণ করছে
**ফেরোমন** (প্রাচীন গ্রিক φέρω থেকে *phero* অর্থ "বহন করা" এবং হরমোন, প্রাচীন গ্রিক ὁρμή "impetus" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ *এলার্ম ফেরোমন*, *ফুড ট্রেইল ফেরোমন*, *[[sex pheromones|সেক্স ফেরোমন]* ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন এককোষী। আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে।

## প্রেক্ষাপট

"ফেরোমন" একটি পোর্টেম্যানটিউ শব্দ। ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω *ফেরো* ('আমি বহন করি') এবং ὁρμων *হরমোন* ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন।

## তথ্যসূত্র
# ব্রুস প্রভাব

**ব্রুস ইফেক্ট** হল অপরিচিত পুরুষের গন্ধের সংস্পর্শে আসার পর মহিলা ইঁদুরদের গর্ভধারণ বন্ধ করার প্রবণতা। হিল্ডা এম. ব্রুস ১৯৫৯ সালে এ প্রভাবটি প্রথম লক্ষ্য করেছিলেন, যা পরবর্তীতে পরীক্ষাগার এর ইঁদুরের (*Mus musculus*) উপর পরীক্ষা করে দেখা হয়েছে। ইঁদুরের ক্ষেত্রে, গর্ভে ভ্রূণ প্রতিস্থাপনের পূর্বেই (ইমপ্ল্যান্টেশন) গর্ভাবস্থা বন্ধ হয়ে যায়, তবে অন্যান্য প্রজাতিতে এমনকি দেরীতেও গর্ভাবস্থায় বাধা সৃষ্টি হতে পারে।

হরিণ-ইঁদুর, কলার লেমিংস, নামক ইঁদুরের প্রজাতিতে এ ব্রুস প্রভাব পরিলক্ষিত হয়েছে।

## আবিষ্কার

১৯৫৯ সালে প্রকাশিত একটি গবেষণাপত্র অনুযায়ী, লন্ডনের ন্যাশনাল ইনস্টিটিউট ফর মেডিক্যাল রিসার্চের প্রাণীবিজ্ঞানী হিলডা ব্রুস গর্ভবতী ইঁদুরকে এমন কিছু পুরুষ ইঁদুরের সাথে রেখেছিলেন যেগুলি গর্ভবতী ইঁদুরটির ভ্রূণের পিতা ছিল না। ফলস্বরূপ, গর্ভপাতের হার বৃদ্ধি পায়, তারপরে নারী ইঁদুরটির সাথে নতুন পুরুষ ইঁদুরেরর মিলন হয়। গর্ভবতী ইঁদুরগুলিকে যখন খোঁজাকৃত পুরুষ ইদুর বা কিশোর পুরুষ ইঁদুরের সাথে রাখা হয়েছে তখন গর্ভপাতের ঘটনার হারের বৃদ্ধি ঘটেনি।

## আরও দেখুন

* কুলিজ প্রভাব
* লি-বুট প্রভাব
* ভ্যানডেনবার্গ প্রভাব
* সাদা প্রভাব

## তথ্যসূত্র
# পাতি কেস্ট্রেল

| পাতি কেস্ট্রেল |
| --- |
|  |
| পুরুষ *Falco tinnunculus tinnunculus* |
| সংরক্ষণ অবস্থা |
|  ন্যূনতম বিপদগ্রস্ত  (আইইউসিএন ৩.১) |
| বৈজ্ঞানিক শ্রেণীবিন্যাস |
| জগৎ: | প্রাণী জগৎ |
| পর্ব: | কর্ডাটা |
| শ্রেণী: | পক্ষী |
| উপশ্রেণী: | Neornithes |
| অধঃশ্রেণী: | Neognathae |
| মহাবর্গ: | Neoaves |
| বর্গ: | Falconiformes |
| পরিবার: | Falconidae |
| গণ: | *Falco* |
| প্রজাতি: | F. tinnunculus |
| দ্বিপদী নাম |
| Falco tinnunculus Linnaeus, 1758 |
| Subspecies |
|
About 11, see text |
|  |
| Western part of range of *F. t. tinnunculus* (also occurs in Siberia farther east)
  Present all-year    Breeding visitor only |
| প্রতিশব্দ |
| *Falco rupicolus* Daudin, 1800 (but see text)
*Falco tinnunculus interstictus* (*lapsus*) |

**পাতি কেস্ট্রেল** (বৈজ্ঞানিক নাম: Falco tinnunculus) পরিযায়ী শিকারি পাখি। ধানখেত, মাঠের কাছের কোনো গাছে কিংবা বিদ্যুতের তারে বসে থাকে শিকার ধরার জন্য।
দাগি পিঠ ও হলুদ পায়ের এই শিকারি পাখি একাকী কিংবা জোড়ায় চরে বেড়ায়। তৃণভূমি, আবাদি জমি ও পাহাড়ের ঢালে বিচরণ করতে ভালোবাসে।

### আকার

তুলনামূলকভাবে পুরুষ পাখি থেকে মেয়েপাখি আকারে বড়। দেহের পালক বাদামি বা পাটকেলে। মরচে রঙের ছিট আছে। লেজের আগায় কালো বলয় আছে। পা ও আঙুল হলদে রঙের। নখর কালচে রঙের।

### প্রজননকাল

এই পাখির প্রজননভূমি হিমালয়ের গিরিচূড়ায় ও পাকিস্তানের পার্বত্য এলাকা। খাড়া পাহাড়ের ফাটল ও পরিত্যক্ত দালানের ফোকরে খড়কুটো, লতাপাতা দিয়ে বাসা বাঁধে। কখনো কাকের খালি বাসায়ও ডিম দেয় এরা। ডিম হলুদ, সংখ্যায় তিন থেকে ছয়টি। ২৭ থেকে ২৯ দিনে ডিম ফোটে। ওপরের তথ্য টি ভুল

### খাদ্য

খাদ্যতালিকায় রয়েছে বোলতা, উইপোকা, ছোট ইঁদুর, টিকটিকি, ছোট পাখি, পাখির ছানা ইত্যাদি।

* ডিম
* Hatchling (note white down)
* Fledglings in nest cavity
* Immature after fledging

## তথ্যসূত্র

## বহিঃসংযোগ

* Rock Kestrel - Species text in The Atlas of Southern African Birds.
* ARKive - images and movies of the kestrel *(Falco tinnunculus)*
* Kestrels in Israel
* Royal Society for the Protection of Birds
* Text of the Hopkins poem
* Kestrel on-line 2012: Brest, Belarus
* Kestrel on-line 2012: Groningen, The Netherlands  ওয়েব্যাক মেশিনে আর্কাইভকৃত ২৭ নভেম্বর ২০১৩ তারিখে
* Live Streaming of Common Kestrel nest in Amadora, Portugal
# নীড়বাসী প্রাণী

কিছু **নীড়বাসী প্রাণী**
জীববিজ্ঞানের পরিভাষায় **নীড়বাসী প্রাণী** (ইংরেজি: Nidicolous) বলতে সেইসব প্রাণীকে বোঝায় যাদের নবজাতকেরা জন্মের পরে বেশ কিছু সময় তার বাসস্থলে (পাখির বাচ্চাদের ক্ষেত্রে নীড়ে) থাকে। এসময় তারা বাবা-মা কিংবা প্রতিপালকের কাছ থেকে খাদ্য, সুরক্ষা ও বেঁচে থাকার জন্য দক্ষতা অর্জন করে।

জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে "নীড়বাসী" (জার্মান: Nesthocker *নেস্‌ট্‌হকা*) ও "নীড়ত্যাগী" (জার্মান: Nestflüchter *নেস্‌ট্‌ফ্ল্যুখ্‌টা*) পরিভাষা দুইটি ব্যবহার করেন।

বেশির ভাগ স্তন্যপ্রায়ী প্রাণী এবং বহুসংখ্যক পাখির প্রজাতি নীড়বাসী হয়। সংখ্যাগরিষ্ঠ নীড়বাসী প্রাণী প্রতিপাল্য প্রাণী হয়ে থাকে। জীবনচক্রে নীড়বাসী প্রাণীর মস্তিষ্ক প্রাথমিক আয়তনের ৮-১০ গুণ বৃদ্ধি পায়; অন্যদিকে নীড়ত্যাগী প্রাণীদের মস্তিষ্ক প্রাথমিক আয়তন থেকে দেড় থেকে আড়াই গুণ বৃদ্ধি পায়

## তথ্যসূত্র

## আরও দেখুন

* নীড়ত্যাগী প্রাণী
* অকালপক্ক প্রাণী
* প্রতিপাল্য প্রাণী
# নীড়ত্যাগী প্রাণী

১০ দিন বয়সী উটপাখির শাবক।
**নীড়ত্যাগী প্রাণী** (ইংরেজি: Nidifugous) বলতে সেসব প্রাণীকে বোঝায় যাদের নবজাতকেরা ডিম ফোটা বা জন্ম নেওয়ার পরে স্বল্প সময়ের মধ্যেই তাদের নীড় (পাখিদের ক্ষেত্রে) বা জন্মস্থল ছেড়ে চলে যায় ও স্বাধীনভাবে বসবাস করতে পারে।

অতীতে নীড়ত্যাগী ও অকালপক্ক প্রাণীদেরকে একই বলে মনে করা হত। এটা ঠিক যে সব নীড়ত্যাগী প্রাণীই অকালপক্ক (অর্থাৎ তারা উন্মুক্ত চোখ ও স্বাধীনভাবে চলাচলের ক্ষমতা নিয়ে জন্ম নেয়)। কিন্ত সব অক্কালপক্ক প্রাণীই নীড়ত্যাগী নয়; এদের কেউ কেউ জন্মস্থল বা নীড়ে থেকে যেতে পারে এবং সেক্ষেত্রে এদেরকে নীড়বাসী প্রাণী হিসেবেই গণ্য করা হয়।

জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে নীড়বাসী (জার্মান: Nesthocker ‘’নেস্‌ট্‌হকা’’) ও নীড়ত্যাগী (জার্মান: Nestflüchter ‘’নেস্‌ট্‌ফ্ল্যুখ্‌টা’’) পরিভাষাদ্বয় ব্যবহার করেন।

নীড়ত্যাগী প্রাণীদের মস্তিষ্ক সমগ্র জীবদ্দশায় প্রাথমিক আয়তন থেকে দেড় থেকে আড়াই গুণ বৃদ্ধি পায়। তুলনামূলকভাবে নীড়বাসী প্রাণীদের মস্তিষ্ক আয়তনে অনেক বেশি, প্রায় ৮-১০ গুণ বৃদ্ধি পায়।

পানিকাটা পাখি, হাঁসজাতীয় পাখি ও মুরগীজাতীয় পাখির প্রজাতিরা সাধারণত নীড়ত্যাগী হয়।

## তথ্যসূত্র

## আরও দেখুন

* নীড়বাসী প্রাণী
* অকালপক্ক প্রাণী
* প্রতিপাল্য প্রাণী
# তুন্দ্রা
সংক্ষিপ্ত ইউআরএল

| তুন্দ্রা |
| --- |
| গ্রিনল্যান্ডের তুন্দ্রা |
| মানচিত্র আর্কটিক তুন্দ্রা দেখাচ্ছে |
| ভৌগোলিক |
| অঞ্চল | ১,১৫,৬৩,৩০০ কিমি২ (৪৪,৬৪,৬০০ মা২) |
| জলবায়ুর ধরন | মেরুজ জলবায়ু |

**তুন্দ্রা** (/ˈtʌndrə, ˈtʊn-/) হল মেরু অঞ্চলের দিগন্ত বিস্তৃত বৃক্ষহীন সমতল ভূমি, যা গ্রীষ্মকালে জলময় থাকে ও শীতকালে জমে শক্ত হয়ে যায়। *তুন্দ্রা* শব্দটি রাশিয়ান тундра (*তুন্দ্র*) থেকে এসেছে, যা আবার কিল্ডিন ​​সুমি শব্দ тӯндар (*তুন্দার*) থেকে এসেছে যার অর্থ "উঁচুভূমি", "বৃক্ষবিহীন পর্বতমালা"। বৃক্ষহীন এসব অঞ্চলে শুষ্ক মাটি ও পাথরে মস, লাইকেন, বিভিন্ন প্রকার গুল্ম ও বিরুত জন্মায়। তুন্দ্রা ও অরণ্যের মধ্যবর্তী বাস্তুসংস্থানিক অঞ্চলকে বলা হয় "ট্রিলাইন" বা টিম্বার লাইন। এ জীবভূমির মাটি সালফার ও ফসফরাস সমৃদ্ধ,যা উদ্ভিদকুলের পুষ্টির উৎস। তুন্দ্রা অঞ্চল তিনভাগে বিভক্ত-আর্কটিক তুন্দ্রা, এন্টার্কটিক তুন্দ্রা এবং আলপাইন তুন্দ্রা।

## আর্কটিক

উত্তর মেরুর তাইগা বেল্টের উত্তরাংশ তুন্দ্রা জীবভূমির অঞ্চল। তুন্দ্রা দ্বারা মূলত সেসব অঞ্চলকেই বোঝায় যেখানকার অন্তর্মৃত্তিকা দুই বা ততোধিক বছর অথবা স্থায়ীভাবে হিমায়িত। উত্তর রাশিয়া ও কানাডার কিছু অঞ্চল অস্থায়ী হিমায়িত মাটির তুন্দ্রার অন্তর্ভুক্ত। এসব এলাকায় গানাসন, নেনেট ও সামি আদিবাসীদের বসতি রয়েছে, যারা মূলত যাযাবর ও বলগা হরিণ শিকারী।

## অ্যান্টার্কটিক

## আলপাইন

## জলবায়ু শ্রেণিবিন্যাস

## তথ্যসূত্র
# গ্রেট প্লেইনস
সংক্ষিপ্ত ইউআরএল

গ্রেট প্লেইন্‌স মধ্য মার্কিন যুক্তরাষ্ট্রের বেশির ভাগ অঞ্চল, এবং কানাডা ও মেক্সিকোর অংশবিশেষ জুড়ে বিস্তৃত। লাল রেখাটি ১০০ ডিগ্রী পশ্চিম দ্রাঘিমা নির্দেশ করছে
**গ্রেট প্লেইন্‌স** (ইংরেজি: Great Plains) বলতে মিসিসিপি নদীর পশ্চিম ও রকি পর্বতমালার পূর্ব দিকের অঞ্চলে বিদ্যমান বিশাল বৃক্ষহীন তৃণভূমি ও বৃক্ষহীন ঘাসে আবৃত সমভূমিকে বোঝায়। এ সমভূমিটি যুক্তরাষ্ট্রের কলোরাডো, ক্যানসাস্ন, মন্টানা, নেব্রাস্কা, নিউ মেক্সিকো, নর্থ ডেকোটা, সাউথ ডেকোটা, ওকলাহোমা, টেক্সাস এবং ওয়াইওমিং অঙ্গরাজ্য এবং কানাডার আলবার্টা, ম্যানিটোবা ও সাসকাচেওয়ান প্রদেশের মধ্য দিয়ে চলে গেছে। কানাডাতে এগুলি প্রেইরি নামেই বেশি পরিচিত।

## প্রাণী

আমেরিকান বাইসন গ্রেট প্লেইন্‌স এলাকার সবচেয়ে বিখ্যাত প্রাণী। এখানকার সাধারণ স্তন্যপায়ী প্রাণীর মধ্যে আছে কাঠবিড়ালী, প্রেইরি কুকুর এবং খরগোশ। সুইফট শেয়াল একসময় অনেক ছিল, বর্তমানে বিলুপ্তির পথে।

## আরও দেখুন

* কানাডীয় প্রেইরি
* বৃহৎ আমেরিকান মরুভূমি
* উচ্চ সমভূমি (অস্ট্রেলিয়া)
* লানো এস্তাকাদো
* লানোস
* পাম্পা
* স্টেপ

## আরও পড়ুন

* *Chokecherry Places, Essays from the High Plains*, Merrill Gilfillan, Johnson Press, Boulder, Colorado, trade paperback, আইএসবিএন ১-৫৫৫৬৬-২২৭-৭.
* *Colorado Without Mountains, A High Plains Memoir*, Harold Hamil, The Lowell Press, Kansas City, Missouri, 1976, Hardback, 284 pages, আইএসবিএন ০-৯১৩৫০৪-৩৩-৫.
* *Down and Out on the Family Farm: Rural Rehabilitation in the Great Plains, 1929-1945*, Michael Johnston Grant, University of Nebraska Press, 2002, আইএসবিএন ০-৮০৩২-৭১০৫-০
* *The Dust Bowl: Men, Dirt, and Depression*, Paul Bonnifield, University of New Mexico Press, Albuquerque, New Mexico, 1978, hardcover, আইএসবিএন ০-৮২৬৩-০৪৮৫-০.
* *Encyclopedia of the Great Plains*, David J. Wishart, University of Nebraska Press, 2004, আইএসবিএন ০-৮০৩২-৪৭৮৭-৭.
* *Woody Landscape Plants for the High Plains*, D. H. Fairchild and J. E. Klete, Colorado State University, 1993, Technical Bulletin LTB93-1 (Contact CSU to buy this).
* *Wolf Willow, A history, a story, and a memory of the last plains frontier*, Wallace Stegner, Viking Compass Book, New York, 1966, trade paperback, আইএসবিএন ০-৬৭০-০০১৯৭-X
* *The Tie That Binds* (1984), a novel about farming by Kent Haruf, Vintage Books 2000, paperback, আইএসবিএন ০-৩৭৫-৭২৪৩৮-৯.

## বহিঃসংযোগ

* North Dakota State University: *The Geologic Story of The Great Plains*
* Kansas Heritage Group: *Native Prairie, Preseve, Flowers, and Research*
* Library of Congress: *Great Plains*
* University of Nebraska-Lincoln: *The Great Plains Study*